title: 2003/424/EZ: Odluka Komisije od 6. lipnja 2003. o izmjeni Odluke 96/603/EZ o utvrđivanju popisa proizvoda razreda A „Ne doprinose požaru” predviđenog u Odluci 94/611/EZ o primjeni članka 20. Direktive Vijeća 89/106/EEZ o građevnim proizvodima (priopćena pod brojem dokumenta C(2003) 1673)  Tekst značajan za EGP

text:
               13/Sv. 54

               HR

               Službeni list Europske unije

               72

         32003D0424

               L 144/9

               SLUŽBENI LIST EUROPSKE UNIJE

         ODLUKA KOMISIJE
   od 6. lipnja 2003.
   o izmjeni Odluke 96/603/EZ o utvrđivanju popisa proizvoda razreda A „Ne doprinose požaru” predviđenog u Odluci 94/611/EZ o primjeni članka 20. Direktive Vijeća 89/106/EEZ o građevnim proizvodima
   (priopćena pod brojem dokumenta C(2003) 1673)
   (Tekst značajan za EGP)
   (2003/424/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući i obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2),
   uzimajući u obzir Odluku Komisije 2000/147/EZ od 8. veljače 2000. o primjeni Direktive Vijeća 89/106/EEZ u vezi s razredbom reakcije na požar građevnih proizvoda (3), a posebno njezin članak 1. stavak 1.,
   budući da:

               (1)

               Odlukom Komisije 96/603/EZ (4), kako je izmijenjena Odlukom 2000/605/EZ (5), utvrđuje se popis proizvoda razreda A „Ne doprinose požaru” predviđenog u tablicama 1. i 2. Priloga Odluci Komisije 94/611/EZ (6), u kojoj je opisan razredbeni sustav kojim se izražava reakcija na požar građevnih proizvoda.

               (2)

               Odluka 94/611/EZ zamijenjena je Odlukom 2000/147/EZ.

               (3)

               Bilješke za „Mort s anorganskim vezivnim sredstvima” u tablici u Prilogu Odluci 96/603/EZ trebale bi biti prilagođene tehničkom napretku.

               (4)

               Stoga bi Odluku 96/603/EZ trebalo na odgovarajući način izmijeniti.

               (5)

               Mjere predviđene ovom Odlukom u skladu su s mišljenjem Stalnog odbora za graditeljstvo,

         DONIJELA JE OVU ODLUKU:
   Članak 1.
   U tablici u Prilogu Odluci 96/603/EZ, pod „Mort s anorganskim vezivnim sredstvima” bilješke „Mortovi i žbuke i mortovi za in situ podove (estrihe) na bazi jednog ili više anorganskih vezivnih sredstava, npr. cement, vapno, zidarski cement i gips” zamjenjuju se s „Mortovi i žbuke, mortovi za in situ podove (estrihe) i zidarski mortovi na bazi jednog ili više anorganskih vezivnih sredstava, npr. cement, vapno, zidarski cement i gips”.
   Članak 2.
   Ova je Odluka upućena državama članicama.

      Sastavljeno u Bruxellesu 6. lipnja 2003.

            Za Komisiju

         Erkki LIIKANEN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.

      (3)  SL L 50, 23.2.2000., str. 14.

      (4)  SL L 267, 19.10.1996., str. 23.

      (5)  SL L 258, 12.10.2000., str. 36.

      (6)  SL L 241, 19.9.1994., str. 25.


title: 2008/787/EZ: Odluka Komisije od 3. listopada 2008. o izmjeni Odluke 2006/410/EZ o utvrđivanju iznosa dostupnih EPFRR-u u skladu s člankom 10. stavkom 2., člancima 143.d i 143.e Uredbe Vijeća br. 1782/2003/EZ i iznosa dostupnih za izdatke EFJP-a

text:
               14/Sv. 003

               HR

               Službeni list Europske unije

               119

         32008D0787

               L 271/41

               SLUŽBENI LIST EUROPSKE UNIJE

               03.10.2008.

      ODLUKA KOMISIJE

   od 3. listopada 2008.
   o izmjeni Odluke 2006/410/EZ o utvrđivanju iznosa dostupnih EPFRR-u u skladu s člankom 10. stavkom 2., člancima 143.d i 143.e Uredbe Vijeća br. 1782/2003/EZ i iznosa dostupnih za izdatke EFJP-a
   (2008/787/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (1), a posebno njezin članak 12. stavke 2. i 3.,
   budući da:

               (1)

               Odlukom Komisije 2006/410/EZ (2) utvrđuju se iznosi dostupni EPFRR-u i dostupni neto iznosi za izdatke EFJP-a, u skladu s člankom 10. stavkom 2. i člancima 143.d i 143.e Uredbe Vijeća (EZ) br. 1782/2003 (3) o zajedničkim pravilima za programe izravne potpore u sklopu zajedničke poljoprivredne politike i o uvođenju određenih programa potpore poljoprivrednicima u skladu s člankom 4. stavkom 1. Uredbe Vijeća (EZ) br. 378/2007 (4) o određivanju pravila za dobrovoljnu modulaciju izravnih plaćanja predviđenih Uredbom (EZ) br. 1782/2003.

               (2)

               Promijenio se izračun iznosa na temelju primjene članka 10. stavka 2. Uredbe (EZ) br. 1782/2003, zbog povećanja iznosa koji podliježu modulaciji i revizije dodatnih iznosa potpore dodijeljenih u skladu s člankom 12. stavkom 1. Uredbe (EZ) br. 1782/2003.

               (3)

               Odlukom Komisije 2008/788/EZ (5) utvrđuju se neto iznosi nastali primjenom dobrovoljne modulacije u Portugalu za godine od 2009. do 2012. u skladu s člankom 4. stavkom 1. Uredbe (EZ) br. 378/2007.

               (4)

               Člankom 23. stavkom 2. Uredbe Vijeća (EZ) br. 479/2008 od 29. travnja 2008. o zajedničkom uređenju tržišta vina, o izmjeni uredbi (EZ) br. 1493/1999, (EZ) br. 1782/2003, (EZ) br. 1290/2005, (EZ) br. 3/2008 i o stavljanju izvan snage uredbi (EEZ) br. 2392/86 i (EZ) br. 1493/1999 (6) utvrđuju se iznosi dostupni kao dodatna sredstva Zajednice za mjere u regijama u kojima se proizvodi vino, u okviru programiranja ruralnog razvoja financiranog u skladu s Uredbom Vijeća (EZ) br. 1698/2005 od 20. rujna 2005. o potpori ruralnom razvoju iz Europskog poljoprivrednog fonda za ruralni razvoj (EPFRR) (7).

               (5)

               Odluku 2006/410/EZ trebalo bi stoga na odgovarajući način izmijeniti,

         ODLUČILA JE:
   Jedini članak
   Odluka 2006/410/EZ mijenja se kako slijedi:

               1.

               Naziv se zamjenjuje sljedećim:
               „Odluka Komisije od 24. svibnja 2006. o utvrđivanju iznosa dostupnih EPFRR-u i iznosa dostupnih za izdatke EFJP-a, u skladu s člankom 10. stavkom 2. i člancima 143.d i 143.e Uredbe Vijeća (EZ) br. 1782/2003, člankom 4. stavkom 1. Uredbe Vijeća (EZ) br. 378/2007 i člankom 23. stavkom 2. Uredbe Vijeća (EZ) br. 479/2008.”.

               2.

               Jedini članak zamjenjuje se sljedećim:
               „Jedini članak
               Iznosi dostupni za proračunske godine od 2007. do 2013., za Europski poljoprivredni fond za ruralni razvoj (EPFRR), u skladu s člankom 10. stavkom 2. i člancima 143.d i 143.e Uredbe (EZ) br. 1782/2003, člankom 4. stavkom 1. Uredbe (EZ) br. 378/2007 i člankom 23. stavkom 2. Uredbe (EZ) br. 479/2008, kao i neto iznos dostupan za izdatke Europskog fonda za jamstva u poljoprivredi (EFJP-u) predviđeni su u Prilogu ovoj Odluci.”.

               3.

               Prilog se zamjenjuje tekstom predviđenim u Prilogu ovoj Odluci.

      Sastavljeno u Bruxellesu 3. listopada 2008.

            Za Komisiju

         Mariann FISCHER BOEL

            Članica Komisije

      (1)  SL L 209, 11.8.2005., str. 1.

      (2)  SL L 163, 15.6.2006., str. 10.

      (3)  SL L 270, 21.10.2003., str. 1.

      (4)  SL L 95, 5.4.2007., str. 1.

      (5)  SL L 271, 11.10.2005., str. 44.

      (6)  SL L 148, 6.6.2008., str. 1.

      (7)  SL L 277, 21.10.2005., str. 1.
   PRILOG

         „PRILOG

                     (u milijunima eura)

                     Financijska godina

                     Iznosi dostupni EPFRR-u

                     Neto iznos dostupan za izdatke EFJP-a

                     Članak 10. stavak 2. Uredbe (EZ) br. 1782/2003

                     Članak 143.d Uredbe (EZ) br. 1782/2003

                     Članak 143.e Uredbe (EZ) br. 1782/2003

                     Članak 4. stavak 1. Uredbe (EZ) br. 378/2007

                     Članak 23. stavak 2. Uredbe (EZ) br. 479/2008

                     2007.

                     984

                     22

                     44 753

                     2008.

                     1 241

                     22

                     362,0

                     44 592

                     2009.

                     1 305,7

                     22

                     424,0

                     40,5

                     44 886,8

                     2010.

                     1 310,8

                     22

                     506

                     80,9

                     45 226,3

                     2011.

                     1 290,8

                     22

                     484

                     516,3

                     121,4

                     45 182,5

                     2012.

                     1 292,3

                     22

                     484

                     522,4

                     121,4

                     45 650,9

                     2013.

                     1 293,0

                     22

                     484

                     522,4

                     121,4

                     46 131,2”


Odluka Komisije od 23/10/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7788 - ARDIAN / ELECTRICITE DE FRANCE / GEOSEL) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 06/12/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7090 - VOPAK / SWEDEGAS / GO4LNG JV) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2009/992/EU: Odluka Komisije od 17. prosinca 2009. o minimalnim zahtjevima u pogledu podataka koji se moraju unijeti u nacionalni elektronički registar poduzeća za cestovni prijevoz (priopćena pod brojem dokumenta C(2009) 9959)  Tekst značajan za EGP

text:
               06/Sv. 007

               HR

               Službeni list Europske unije

               156

         32009D0992

               L 339/36

               SLUŽBENI LIST EUROPSKE UNIJE

               17.12.2009.

      ODLUKA KOMISIJE

   od 17. prosinca 2009.
   o minimalnim zahtjevima u pogledu podataka koji se moraju unijeti u nacionalni elektronički registar poduzeća za cestovni prijevoz
   (priopćena pod brojem dokumenta C(2009) 9959)
   (Tekst značajan za EGP)
   (2009/992/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1071/2009 Europskog parlamenta i Vijeća od 21. listopada 2009. o uspostavljanju zajedničkih pravila koja se tiču uvjeta za obavljanje djelatnosti cestovnog prijevoznika te stavljanju izvan snage Direktive Vijeća 96/26/EZ (1), a posebno njezin članak 16.,
   budući da:

               (1)

               Člankom 16. stavkom 1. Uredbe (EZ) br. 1071/2009 od svake se države članice zahtijeva vođenje nacionalnog elektroničkog registra poduzeća cestovnog prijevoza kojima je nadležno tijelo, koje je država članica imenovala, izdalo dozvole za obavljanje djelatnosti cestovnog prijevoznika. Nacionalni elektronički registri sadrže barem podatke navedene u članku 16. stavku 2. te Uredbe. Osim toga je potrebno uključiti i dodatne podatke, kao što su datum i mjesto rođenja fizičkih osoba, kako bi se osigurala ispravna identifikacija navedenih pojedinaca.

               (2)

               Uredbom (EZ) br. 1072/2009 Europskog parlamenta i Vijeća od 21. listopada 2009. o zajedničkim pravilima za pristup tržištu međunarodnog cestovnog prijevoza tereta (2) te Uredbom (EZ) br. 1073/2009 Europskog parlamenta i Vijeća od 21. listopada 2009. o zajedničkim pravilima za pristup međunarodnom tržištu usluga autobusnog prijevoza (3) također se zahtijeva unošenje određenih podataka u te nacionalne registre.

               (3)

               Obrada svih osobnih podataka koja se provodi u skladu s Uredbom (EZ) br. 1071/2009 podliježe odredbama o zaštiti osobnih podataka, a posebno odredbama Direktive 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom kretanju takvih podataka (4).

               (4)

               Kako bi se olakšala međupovezanost nacionalnih registara kako je propisano člankom 16. stavkom 5. Uredbe (EZ) br. 1071/2009, Komisija u skladu s člankom 16. stavkom 1. te Uredbe mora donijeti odluku o minimalnim zahtjevima u pogledu podataka koji se moraju unijeti u nacionalni elektronički registar,

         DONIJELA JE OVU ODLUKU:
   Članak 1.
   Minimalni zahtjevi u pogledu podataka koji se moraju unijeti u nacionalne elektroničke registre koje uspostavljaju države članice u skladu s člankom 16. stavkom 1. Uredbe (EZ) br. 1071/2009. utvrđeni su u Prilogu ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 17. prosinca 2009.

            Za Komisiju

         Antonio TAJANI

            Potpredsjednik

      (1)  SL L 300, 14.11.2009, str. 51.

      (2)  SL L 300, 14.11.2009, str. 72.

      (3)  SL L 300, 14.11.2009, str. 88.

      (4)  SL L 281, 23.11.1995., str. 31.
   PRILOG

               Kategorija podataka

               Podatak

               Dodatni opis podatkovnog polja

               Dužina

               Prijevozno poduzeće

               Naziv

               Polje za slobodni slovno-brojčani unos

               1-100

               Pravni oblik

               Polje za slobodni slovno-brojčani unos

               1-50

               Adresa

               Adresa

               Polje za slobodni slovno-brojčani unos

               1-150

               Poštanski broj

               Polje za slobodni slovno-brojčani unos

               1-10

               Grad

               Polje za slobodni slovno-brojčani unos

               1-50

               Oznaka države

               Dvoslovna oznaka ISO 3166-1 alpha 2

               2

               Dozvola

               Vrsta

               Naznaka:

                           —

                           „licencija Zajednice za putnički promet”

                           —

                           „nacionalna licencija za putnički promet”

                     ili

                           —

                           „licencija Zajednice za prijevoz robe”

                           —

                           „nacionalna licencija za prijevoz robe”

               1-50

               Serijski broj licencije Zajednice

               Polje za slobodni slovno-brojčani unos

               1-20

               Datum početka valjanosti licencije Zajednice

               Unos brojčanih podataka u obliku ISO 8601 (GGGG-MM-DD)

               10

               Datum isteka valjanosti licencije Zajednice

               Unos brojčanih podataka u obliku ISO 8601 (GGGG-MM-DD)

               10

               Broj obuhvaćenih vozila

               Polje za slobodni brojčani unos

               1-4

               Registracijska oznaka vozila (1)

               Polje za slobodni slovno-brojčani unos

               1-15

               Status dozvole

               Naznaka:

                           —

                           „aktivna”

                           —

                           „privremeno oduzeta”

                           —

                           „oduzeta”

                           —

                           „istekla”

                           —

                           „izgubljena/ukradena”

                           —

                           „poništena”

                           —

                           „vraćena”

               1-20

               Datum oduzimanja licencije Zajednice

               Unos brojčanih podataka u obliku ISO 8601 (GGGG-MM-DD)

               10

               Datum privremenog oduzimanja licencije Zajednice

               Unos brojčanih podataka u obliku ISO 8601 (GGGG-MM-DD)

               10

               Datum isteka privremenog oduzimanja licencije Zajednice

               Unos brojčanih podataka u obliku ISO 8601 (GGGG-MM-DD)

               10

               Razlog privremenog ili trajnog oduzimanja licencije Zajednice

               Naznaka:

                           —

                           „nema stvarni i stabilni poslovni nastan“

                           —

                           „nema odgovarajući financijski položaj“

                           —

                           „nema potrebnu stručnu osposobljenost“

                           —

                           „loš ugled“

                           —

                           „drugo“

               1-100

               Serijski broj ovjerene vjerodostojne preslike licencije Zajednice

               Polje za slobodni slovno-brojčani unos

               1-20

               Datum oduzimanja ovjerene vjerodostojne preslike

               Unos brojčanih podataka u obliku ISO 8601 (GGGG-MM-DD)

               10

               Datum isteka oduzimanja ovjerene vjerodostojne preslike

               Unos brojčanih podataka u obliku ISO 8601 (GGGG-MM-DD)

               10

               Pravni zastupnik poduzeća (prema potrebi) (2)

               Ime

               Polje za slobodni slovno-brojčani unos

               1-100

               Prezime(na)

               Polje za slobodni slovno-brojčani unos

               1-100

               Datum rođenja

               Unos brojčanih podataka u obliku ISO 8601 (GGGG-MM-DD)

               10

               Mjesto rođenja

               Slobodni slovni unos

               1-50

               Upravitelj prijevoza

               Ime

               Polje za slobodni slovno-brojčani unos

               1-100

               Prezime(na)

               Polje za slobodni slovno-brojčani unos

               1-100

               Datum rođenja

               Unos brojčanih podataka u obliku ISO 8601 (GGGG-MM-DD)

               10

               Mjesto rođenja

               Slobodni slovni unos

               1-50

               Broj potvrde o stručnoj osposobljenosti

               Polje za slobodni slovno-brojčani unos

               1-20

               Datum izdavanja potvrde o stručnoj osposobljenosti

               Unos brojčanih podataka u obliku ISO 8601 (GGGG-MM-DD)

               10

               Država izdavanja potvrde o stručnoj osposobljenosti

               Dvoslovna oznaka ISO 3166-1 alpha 2

               2

               Ozbiljno kršenje

               Kategorija

               Slovno-brojčano polje za unos kodiranih vrijednosti

               Vrsta

               Slovno-brojčano polje za unos kodiranih vrijednosti

               Datum kršenja

               Unos brojčanih podataka u obliku ISO 8601 (GGGG-MM-DD)

               10

               Datum provjere prilikom koje je kršenje potvrđena

               Unos brojčanih podataka u obliku ISO 8601 (GGGG-MM-DD)

               10

               Država članica u kojoj je kršenje potvrđeno

               Dvoslovna oznaka ISO 3166-1 alpha 2

               2

               Razlog zašto gubitak ugleda predstavlja nerazmjernu mjeru (3)

               Polje za slobodni slovno-brojčani unos

               1-500

               Proglašenje osobe nesposobnom

               Ime

               Polje za slobodni slovno-brojčani unos

               1-100

               Prezime(na)

               Polje za slobodni slovno-brojčani unos

               1-100

               Datum rođenja

               Unos brojčanih podataka u obliku ISO 8601 (GGGG-MM-DD)

               10

               Mjesto rođenja

               Slobodni slovni unos

               1-50

               Broj potvrde o stručnoj osposobljenosti

               Polje za slobodni slovno-brojčani unos

               1-20

               Datum izdavanja potvrde o stručnoj osposobljenosti

               Unos brojčanih podataka u obliku ISO 8601 (GGGG-MM-DD)

               10

               Država izdavanja potvrde o stručnoj osposobljenosti

               Dvoslovna oznaka ISO 3166-1 alpha 2

               2

               Razlog proglašenja nesposobnosti

               Naznaka:

                           —

                           „kršenje nacionalnih pravila”

                           —

                           „kršenje pravila Zajednice”

               1-100

               Trenutačna rehabilitirajuća mjera

               Naznaka:

                           —

                           „ponovno osposobljavanje”

                           —

                           „dodatno osposobljavanje”

                           —

                           „ponovno izdavanje licencije”

                           —

                           „dodatni uvjeti za licenciju”

                           —

                           „drugo”

               1-100

               Datum početka valjanosti proglašenja nesposobnosti

               Unos brojčanih podataka u obliku ISO 8601 (GGGG-MM-DD)

               10

               Datum isteka valjanosti proglašenja nesposobnosti

               Unos brojčanih podataka u obliku ISO 8601 (GGGG-MM-DD)

               10

      (1)  Podatke u vezi s registracijskim oznakama vozila nije obvezno unijeti.

      (2)  Vidjeti članak 16. stavak 2. točku (c) Uredbe (EZ) br. 1071/2009.

      (3)  U ovo se polje ne unose osobni podaci osim potrebnih podataka u vezi s upraviteljem prijevoza.


title: 86/485/EEZ: Odluka Komisije od 19. rujna 1986. o izmjeni Odluke 81/92/EEZ u pogledu popisa objekata u Urugvaju odobrenih u svrhu uvoza svježeg mesa u Zajednicu

text:
               03/Sv. 029

               HR

               Službeni list Europske unije

               48

         31986D0485

               L 282/31

               SLUŽBENI LIST EUROPSKE UNIJE

               19.09.1986.

      ODLUKA KOMISIJE

   od 19. rujna 1986.
   o izmjeni Odluke 81/92/EEZ u pogledu popisa objekata u Urugvaju odobrenih u svrhu uvoza svježeg mesa u Zajednicu
   (86/485/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (1), kako je zadnje izmijenjena Uredbom (EEZ) br. 3768/85 (2), a posebno njezin članak 4. stavak 1. i članak 18. stavak 1.,
   budući da je popis objekata u Urugvaju odobrenih za uvoz svježeg mesa u Zajednicu na početku sastavljen odlukom Komisije koja je izmijenjena te objavljena Odlukom 81/92/EEZ (3), kako je zadnje izmijenjena Odlukom 86/147/EEZ (4);
   budući da je rutinski nadzor na temelju članka 5. Direktive 72/462/EEZ i članka 3. stavka 1. Odluke Komisije 86/474/EEZ od 11. rujna 1986. o nadzoru na licu mjesta koji se provodi u pogledu uvoza goveda, svinja i svježeg mesa iz država koje nisu članice (5) pokazao da se razina higijenskih standarda na jednom objektu promijenila od posljednjeg nadzora;
   budući da se stoga popis objekata treba izmijeniti;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Prilog Odluci 81/92/EEZ ovime se zamjenjuje Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 19. rujna 1986.

            Za Komisiju

         Frans ANDRIESSEN

            Potpredsjednik

      (1)  SL L 302, 31.12.1972., str. 28.

      (2)  SL L 362, 31.12.1985., str. 8.

      (3)  SL L 58, 5.3.1981., str. 43.

      (4)  SL L 112, 29.4.1986., str. 41.

      (5)  SL L 279, 30.9.1986., str. 55.
   PRILOG
   POPIS OBJEKATA

               Br. odobrenja

               Objekt

               Adresa

         I.   MESO GOVEDA

                  Klaonice i rasjekavaonice

               2

               Frigorífico Colonia

               Tarariras, Colonia

               3

               Frigorífico Carrasco

               Paso Carrasco, Canelones

               8

               Frigorífico Canelones

               Canelones, Canelones

               12

               Frigorífico Tacuarembo

               Tacuarembo

               20

               Frigorífico Comargen

               Las Piedras, Canelones

               55

               Frigorífico Elbio Pérez Rodríguez

               San José

               106

               Frigorífico Inprogan

               La Paz, Canelones

               344

               Frigorífico San Jacinto

               San Jacinto, Canelones

               394

               Frigorífico Cybaran

               Salto

         II.   OVČJE MESO

                  Klaonice i rasjekavaonice

               8

               Frigorífico Canelones

               Canelones, Canelones

               20

               Frigorífico Comargen

               Las Piedras, Canelones

               106

               Frigorífico Inprogan

               La Paz, Canelones

               344

               Frigorífico San Jacinto

               San Jacinto, Canelones

               394

               Frigorífico Cybaran

               Salto

         III.   KONJSKO MESO

                  Klaonica i rasjekavaonice

               303

               Frigorífico Clay

               Pando, Canelones

         IV.   HLADNJAČE

               10

               Frigorífico Modelo

               Planta Propios, Montevideo

               77

               Sire, Peñarol

               Montevideo

               87

               Frigorífico Santos Arbiza

               Montevideo

               175

               Frigorífico Corfrisa

               Las Piedras, Canelones

               903

               Frigorífico Acer

               Montevideo


Odluka Komisije od 07/03/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6861 - B & C INDUSTRIEHOLDING / AMAG AUSTRIA METALL) prema Uredbi Vijeća (EZ) No 139/2004 (Vjerodostojan je samo tekst na njemačkom jeziku)


Odluka Komisije od 26/07/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8116 - MACQUARIE / SLFL GIO II / SGI ITALIA) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2010/675/EU: Odluka Komisije od 8. studenoga 2010. o neuvrštavanju određenih tvari u priloge I., I.A ili I.B Direktivi 98/8/EZ Europskog parlamenta i Vijeća o stavljanju biocidnih pripravaka na tržište (priopćena pod brojem dokumenta C(2010) 7579)  Tekst značajan za EGP

text:
               13/Sv. 048

               HR

               Službeni list Europske unije

               35

         32010D0675

               L 291/47

               SLUŽBENI LIST EUROPSKE UNIJE

               08.11.2010.

      ODLUKA KOMISIJE

   od 8. studenoga 2010.
   o neuvrštavanju određenih tvari u priloge I., I.A ili I.B Direktivi 98/8/EZ Europskog parlamenta i Vijeća o stavljanju biocidnih pripravaka na tržište
   (priopćena pod brojem dokumenta C(2010) 7579)
   (Tekst značajan za EGP)
   (2010/675/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno njezin članak 16. stavak 2. drugi podstavak,
   budući da:

               (1)

               Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđuje se popis aktivnih tvari koje trebaju biti predmet procjene radi njihovog eventualnog uvrštavanja u priloge I., I.A ili I.B Direktivi 98/8/EZ.

               (2)

               Za određen broj kombinacija tvar/vrsta pripravka s toga popisa, ili su svi sudionici odustali od sudjelovanja u programu revizije ili državi članici koja je imenovana izvjestiteljicom o ocjeni potpuna tehnička dokumentacija nije dostavljena u roku utvrđenom u članku 9. i članku 12. stavku 3. Uredbe (EZ) br. 1451/2007.

               (3)

               Stoga je u skladu s člankom 11. stavkom 2., člankom 12. stavkom 1. i člankom 13. stavkom 5. Uredbe (EZ) br. 1451/2007 Komisija o tome obavijestila države članice. Ta je informacija objavljena i putem elektroničkih sredstava javnog priopćavanja.

               (4)

               U roku od tri mjeseca nakon tih objava, više tvrtki izrazilo je interes da za navedene tvari i vrste pripravka preuzmu ulogu sudionika. Međutim te tvrtke kasnije nisu dostavile potpunu tehničku dokumentaciju.

               (5)

               U skladu s člankom 12. stavkom 5. Uredbe (EZ) br. 1451/2007, navedene tvari i vrste pripravaka stoga ne trebaju biti uvršteni u priloge I., I.A ili I.B Direktivi 98/8/EZ.

               (6)

               U interesu pravne sigurnosti treba odrediti datum nakon kojega se biocidni pripravci koji sadrže aktivne tvari za vrste pripravaka navedene u Prilogu ovoj Odluci više ne smiju stavljati na tržište.

               (7)

               Mjere predviđene ovom Odlukom u skladu su s mišljenjem Stalnog odbora za biocidne pripravke,

         DONIJELA JE OVU ODLUKU:
   Članak 1.
   Tvari navedene u Prilogu ovoj Odluci za navedene vrste pripravka ne uvrštavaju se u priloge I., I.A ili I.B Direktivi 98/8/EZ.
   Članak 2.
   U smislu članka 4. stavka 2. Uredbe (EZ) br. 1451/2007, biocidni pripravci koji sadrže aktivne tvari za vrste pripravaka navedene u Prilogu ove Odluke više se ne smiju stavljati na tržište, počevši od 1. studenoga 2011.
   Članak 3.
   Ova je Odluka upućena državama članicama.

      Sastavljeno u Bruxellesu 8. studenoga 2010.

            Za Komisiju

         Janez POTOČNIK

            Član Komisije

      (1)  SL L 123, 24.4.1998., str. 1.

      (2)  SL L 325, 11.12.2007., str. 3.
   PRILOG

      Tvari i vrste pripravka koje se ne uvrštavaju u priloge I., I.A ili I.B Direktivi 98/8/EZ

               Naziv

               Broj EZ

               Broj CAS

               Vrsta pripravka

               Država članica izvjestiteljica

               Formaldehid

               200-001-8

               50-00-0

               4

               DE

               Formaldehid

               200-001-8

               50-00-0

               6

               DE

               Benzojeva kiselina

               200-618-2

               65-85-0

               20

               DE

               Natrijev benzoat

               208-534-8

               532-32-1

               11

               DE

               Natrijev benzoat

               208-534-8

               532-32-1

               20

               DE

               2-Butanon, peroksid

               215-661-2

               1338-23-4

               9

               HU

               2-Butanon, peroksid

               215-661-2

               1338-23-4

               22

               HU

               Tolnaftat

               219-266-6

               2398-96-1

               9

               PL

               Triklosan

               222-182-2

               3380-34-5

               3

               DK

               Silicijev dioksid – amorfni

               231-545-4

               7631-86-9

               3

               FR

               N’-tert-butil-N-ciklopropil-6-(metiltio)-1,3,5-triazin-2,4-diamin

               248-872-3

               28159-98-0

               7

               NL

               N’-tert-butil-N-ciklopropil-6-(metiltio)-1,3,5-triazin-2,4-diamin

               248-872-3

               28159-98-0

               10

               NL

               Smjesa cis- i trans-p-mentan-3,8 diola/Citriodiol

               255-953-7

               42822-86-6

               1

               UK

               Smjesa cis- i trans-p-mentan-3,8 diola/Citriodiol

               255-953-7

               42822-86-6

               2

               UK


title: 2011/131/EU: Odluka Komisije od 25. veljače 2011. o izmjeni Priloga II. Odluci 2006/766/EZ u pogledu uvrštenja Fidžija na popis trećih zemalja i državnih područja iz kojih je dozvoljen uvoz proizvoda ribarstva za prehranu ljudi (priopćena pod brojem dokumenta C(2011) 1082)  Tekst značajan za EGP

text:
               03/Sv. 43

               HR

               Službeni list Europske unije

               238

         32011D0131

               L 053/73

               SLUŽBENI LIST EUROPSKE UNIJE

         ODLUKA KOMISIJE
   od 25. veljače 2011.
   o izmjeni Priloga II. Odluci 2006/766/EZ u pogledu uvrštenja Fidžija na popis trećih zemalja i državnih područja iz kojih je dozvoljen uvoz proizvoda ribarstva za prehranu ljudi
   (priopćena pod brojem dokumenta C(2011) 1082)
   (Tekst značajan za EGP)
   (2011/131/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (1), a posebno njezin članak 11. stavak 1.,
   budući da:

               (1)

               Uredbom (EZ) br. 854/2004 utvrđena su posebna pravila organizacije službenih kontrola proizvoda životinjskoga podrijetla. Posebno je predviđeno da se proizvodi životinjskoga podrijetla smiju uvoziti samo iz treće zemlje ili dijela treće zemlje koja je na popisu sastavljenom u skladu s tom Uredbom.

               (2)

               Uredbom (EZ) br. 854/2004 također je predviđeno da kod sastavljanja ili ažuriranja takvih popisa treba voditi računa o kontrolama Unije u trećim zemljama te jamstvima nadležnih tijela treće zemlje u pogledu usklađenosti odnosno istovrijednosti s propisima o hrani, hrani za životinje i propisima o zdravlju životinja Unije navedenim u Uredbi (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere pridržavanja propisa o hrani i hrani za životinje te pravila o zdravlju i dobrobiti životinja (2).

               (3)

               U Odluci Komisije 2006/766/EZ od 6. studenoga 2006. o utvrđivanju popisa trećih zemalja i državnih područja iz kojih je dozvoljen uvoz školjkaša, bodljikaša, plaštenjaka, morskih puževa i proizvoda ribarstva (3), na popisu su navedene one treće zemlje koje ispunjavaju kriterije navedene u Uredbi (EZ) br. 854/2004 i koje su stoga sposobne jamčiti da izvoz takvih proizvoda u Uniju ispunjava zdravstvene uvjete utvrđene zakonodavstvom Unije za zaštitu zdravlja potrošača. Posebno je u Prilogu II. toj Odluci određen popis trećih zemalja iz kojih je dozvoljen uvoz proizvoda ribarstva za prehranu ljudi.

               (4)

               Fidži trenutačno nije uključen na popis u Prilogu II. Odluci 2006/766/EZ kao treća zemlja iz koje je dozvoljen uvoz proizvoda ribarstva namijenjenih prehrani ljudi.

               (5)

               Kontrole Unije za ocjenjivanje sustava kontrole uvedenog na Fidžiju, kojim se uređuje proizvodnja proizvoda ribarstva namijenjenih izvozu u Uniju, od kojih je posljednja provedena u rujnu 2010., uz jamstva koja pruža nadležno tijelo Fidžija, ukazuju da su uvjeti koji se primjenjuju u toj trećoj zemlji na proizvode ribarstva za prehranu ljudi namijenjene izvozu u Uniju, istovrijedni s onima utvrđenim u odgovarajućem zakonodavstvu Unije. U skladu s tim treba izmijeniti Prilog II. Odluci 2006/766/EZ kako bi se dozvolio uvoz proizvoda ribarstva za prehranu ljudi s Fidžija.

               (6)

               Odluku 2006/766/EZ treba stoga na odgovarajući način izmijeniti.

               (7)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   U Prilog II. Odluci 2006/766/EZ umeće se sljedeći unos za Fidži ispred unosa za Falklandske otoke.

                  „FJ

                  Fidži”

   Članak 2.
   Ova je Odluka upućena državama članicama.

      Sastavljeno u Bruxellesu 25. veljače 2011.

            Za Komisiju

         John DALLI

            Član Komisije

      (1)  SL L 139, 30.4.2004., str. 206.

      (2)  SL L 165, 30.4.2004., str. 1.

      (3)  SL L 320, 18.11.2006., str. 53.


title: 2000/181/EZ: Odluka Komisije od 23. veljače 2000. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja tiakloprida, forklorfenurona, tiametoksama u Prilog I. Direktivi Vijeća 91/414/EEZ o stavljanju sredstava za zaštitu bilja na tržište (priopćeno pod brojem dokumenta C(2000) 474)  Tekst značajan za EGP

text:
               03/Sv. 002

               HR

               Službeni list Europske unije

               167

         32000D0181

               L 057/35

               SLUŽBENI LIST EUROPSKE UNIJE

               23.02.2000.

      ODLUKA KOMISIJE

   od 23. veljače 2000.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja tiakloprida, forklorfenurona, tiametoksama u Prilog I. Direktivi Vijeća 91/414/EEZ o stavljanju sredstava za zaštitu bilja na tržište
   (priopćeno pod brojem dokumenta C(2000) 474)
   (Tekst značajan za EGP)
   (2000/181/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 1999/80/EZ (2), a posebno njezin članak 6. stavak 3.,
   budući da:

               (1)

               Direktiva 91/414/EEZ (dalje u tekstu „Direktiva”) predviđa proširenje popisa aktivnih tvari odobrenih za korištenje u sredstvima za zaštitu bilja u Zajednici.

               (2)

               Podnositelji zahtjeva su dostavili nadležnim tijelima država članica dokumentaciju za četiri aktivne tvari s ciljem uvrštenja aktivnih tvari u Prilog I. Direktivi.

               (3)

               Bayer plc je 11. rujna 1998. dostavio nadležnim tijelima Ujedinjene Kraljevine dokumentaciju za aktivnu tvar tiakloprid.

               (4)

               SKW Trostberg AG je 7. prosinca 1998. dostavio španjolskim nadležnim tijelima dokumentaciju za aktivnu tvar forklorfenuron.

               (5)

               Novartis Crop Protection AG je 17. ožujka 1999. dostavio španjolskim nadležnim tijelima dokumentaciju za aktivnu tvar tiametoksam.

               (6)

               Navedena nadležna tijela obavijestila su Komisiju o rezultatima prvog razmatranja cjelovitosti dokumentacije u vezi s podacima i informacijama predviđenim Prilogom II., i za barem jedno sredstvo za zaštitu bilja koje sadrži aktivnu tvar, Prilogom III. Direktivi; budući da je stoga u skladu s odredbama članka 6. stavka 2., podnositelj zahtjeva dostavio dokumentaciju Komisiji i ostalim državama članicama.

               (7)

               Dokumentacija za tiakloprid, forklorfenuron, tiametoksam je upućena Stalnom odboru za biljno zdravstvo 20. srpnja 1999.

               (8)

               U članku 6. stavku 3. Direktive traži se potvrda na razini Zajednice da se sva dokumentacija može smatrati u načelu zadovoljavajućom što se tiče zahtjeva za podacima i informacijama predviđenim Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi.

               (9)

               Takva potvrda je potrebna kako bi se nastavilo detaljno razmatranje dokumentacije kao i da bi se državama članicama otvorila mogućnost davanja privremenih odobrenja za sredstva za zaštitu bilja koja sadrže tu aktivnu tvar poštujući uvjete iz članka 8. stavka 1. Direktive, a posebno uvjete za izvršenje detaljne procjene aktivnih tvari i sredstava za zaštitu bilja u vezi sa zahtjevima Direktive.

               (10)

               Takva Odluka ne dovodi u pitanje traženje daljnjih podataka ili informacija od podnositelja zahtjeva ako se tijekom detaljnog razmatranja pokaže da su takve informacije i podaci potrebni radi donošenja odluke.

               (11)

               Između država članica i Komisije je dogovoreno da će Ujedinjena Kraljevina nastaviti detaljno razmatranje dokumentacije za tiakloprid te da će Španjolska nastaviti detaljno razmatranje dokumentacije za forklorfenuron i tiametoksam.

               (12)

               Ujedinjena Kraljevina i Španjolska će obavijestiti o zaključcima svojih razmatranja te će uz njih Komisiji dostaviti sve preporuke za uvrštenje ili neuvrštenje kao i sve uvjete koji se na to odnose što je prije moguće, a najkasnije u razdoblju od jedne godine; budući da će se po primitku tog izvješća detaljno razmatranje nastaviti ekspertizom svih država članica u okviru Stalnog odbora za biljno zdravstvo.

               (13)

               Mjere predviđene ovom Odlukom u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Sljedeća dokumentacija u načelu udovoljava zahtjevima za podacima i informacijama predviđenim Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi, uzimajući u obzir predložene uporabe:

               1.

               Dokumentacija koju je dostavio Bayer plc Komisiji i državama članicama s ciljem uvrštenja tiakloprida kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 20. srpnja 1999.

               2.

               Dokumentacija koju je dostavio SKW Trostberg AG Komisiji i državama članicama s ciljem uvrštenja forklorfenurona kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 20. srpnja 1999.

               3.

               Dokumentacija koju je dostavio Novartis Crop Protection AG Komisiji i državama članicama s ciljem uvrštenja tiametoksama kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 20. srpnja 1999.

         Članak 2.
   Ova je Odluka upućena državama članicama.

      Sastavljeno u Bruxellesu 23. veljače 2000.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 210, 10.8.1999., str. 13.


title: 2004/14/EZ: Odluka Vijeća od 22. prosinca 2003. o izmjeni trećeg podstavka (Osnovni kriteriji za razmatranje zahtjeva) dijela V. Zajedničkih konzularnih uputa

text:
               19/Sv. 11

               HR

               Službeni list Europske unije

               54

         32004D0014

               L 005/74

               SLUŽBENI LIST EUROPSKE UNIJE

         ODLUKA VIJEĆA
   od 22. prosinca 2003.
   o izmjeni trećeg podstavka (Osnovni kriteriji za razmatranje zahtjeva) dijela V. Zajedničkih konzularnih uputa
   (2004/14/EZ)
   VIJEĆE EUROPSKE UNIJE,
   uzimajući u obzir Uredbu Vijeća br. 789/2001 od 24. travnja 2001. o zadržavanju provedbenih ovlasti Vijeća u pogledu određenih detaljnih odredbi i praktičnih postupaka za ispitivanje zahtjeva za izdavanje viza (1),
   uzimajući u obzir inicijativu Grčke,
   budući da:

               (1)

               Europsko je vijeće na sastancima u Tampereu, Laekenu, Sevilli i Solunu pozvalo države članice da dalje razviju njihovu zajedničku viznu politiku i da ubrzaju lokalnu konzularnu suradnju između svojih predstavništva u trećim državama.

               (2)

               Analiza podataka u pogledu nezakonitog useljavanja pokazala je da su vize za kratkotrajni boravak (za turistički, poslovni, studijski, radni ili obiteljski posjet) najčešće korištene vize u svrhu zakonitog ulaska na državno područje ugovornih stranaka Schengenske konvencije, a nakon njihova isteka dolazi do nezakonitog ostanka.

               (3)

               Kako bi se procijenio rizik nezakonitog useljavanja, potrebno je ubrzati lokalnu konzularnu suradnju u određivanju koje bi se dopunski i/ili dodatni dokumenti trebali zahtijevati za izdavanje viza i u odnosu na usvajanje zajedničkih mehanizama za učinkovitije otkrivanje krivotvorenih dokumenata.

               (4)

               Između različitih čimbenika na kojima se mora temeljiti procjena rizika nezakonitog useljavanja, rezultat razgovora s podnositeljem zahtjeva za vizu unutar diplomatske misije ili konzularnog ureda također je od temeljne važnosti.

               (5)

               Diplomatske misije i konzularna predstavništva trebala bi stoga biti u položaju da učinkovitije izvršavaju ovlasti koje imaju za procjenu rizika nezakonitog useljavanja.

               (6)

               U skladu s člancima 1. i 2. Protokola o stajalištu Danske, priloženog Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke, ona ju ne obvezuje niti se na nju primjenjuje. S obzirom da se ova Odluka temelji na schengenskoj pravnoj stečevini temeljem odredbi glave IV. dijela trećeg Ugovora o osnivanju Europske zajednice, Danska u skladu s člankom 5. spomenutog Protokola, u roku od šest mjeseci nakon što Vijeće donese ovu Odluku odlučuje hoće li ju prenijeti u svoje nacionalno pravo.

               (7)

               Što se tiče Islanda i Norveške, ova Odluka predstavlja razvoj odredaba schengenske pravne stečevine, u smislu Sporazuma kojeg su sklopili Vijeće Europske unije i Republika Island i Kraljevina Norveška o pridruživanju tih dvaju država provedbi, primjeni i razvoju schengenske pravne stečevine (2), koje spadaju u područje iz članka 1. točke A Odluke Vijeća 1999/437/EZ (3) o određenim dogovorima za primjenu Sporazuma.

               (8)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (4). Ujedinjena Kraljevina stoga ne sudjeluje u njezinom donošenju, ona ju ne obvezuje niti se ne nju primjenjuje.

               (9)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (5); Irska stoga ne sudjeluje u njezinom donošenju, ona ju ne obvezuje niti se ne nju primjenjuje.

               (10)

               Ova Odluka predstavlja akt koji se temelji na schengenskoj pravnoj stečevini ili je s njom na koji drugi način povezan u smislu članka 3. stavka 2. Akta o pristupanju iz 2003.,

         DONIJELO JE ODLUKU:
   Članak 1.
   Treći podstavak (Osnovni kriteriji za razmatranje zahtjeva) dijela V. Zajedničkih konzularnih uputa zamjenjuje se sljedećim:

      „Diplomatska misija ili konzularno predstavništvo preuzima punu odgovornost u procjeni postojanja rizika nezakonitog useljavanja. Svrha razmatranja zahtjeva za vize je otkriti one podnositelje zahtjeva koji se žele useliti u države članice i tamo se nastaniti, koristeći kao izgovor razloge poput turističkog, poslovnog, studijskog, radnog ili obiteljskog posjeta. Stoga je nužno biti posebno oprezan kada sa ‚rizičnim kategorijama’, nezaposlenim osobama, osobama koje nemaju redovne prihode itd. Iz istog razloga, temeljna važnost pridaje se razgovorima održanim sa podnositeljem zahtjeva kako bi se utvrdila svrha putovanja. Mogu se također tražiti, dodatni popratni dokumenti, potvrđeni putem lokalne konzularne suradnje, ako je to moguće. Diplomatska misija ili konzularni ured moraju također koristiti lokalnu konzularnu suradnju radi poboljšanja sposobnosti otkrivanja krivotvorenih dokumenata koji su priloženi zahtjevima za vize. U slučaju sumnje u vjerodostojnost podnesenih isprava i popratnih dokumenata, uključujući sumnju u istinitost njihovog sadržaja ili točnost izjava sakupljenih tijekom razgovora, diplomatska misija ili konzularni ured suzdržat će se od izdavanja vize.”

   Članak 2.
   Ova se Odluka primjenjuje od dana objave u Službenom listu Europske unije.
   Članak 3.
   Ova je Odluke upućena državama članicama u skladu s Ugovorom o osnivanju Europske zajednice.

      Sastavljeno u Bruxellesu 22. prosinca 2003.

            Za Vijeće

            Predsjednik

         A. MATTEOLI

      (1)  SL L 116, 26.4.2001., str. 2.

      (2)  SL L 176, 10.7.1999., str. 36.

      (3)  SL L 176, 10.7.1999., str. 31.

      (4)  SL L 131, 1.6.2000., str. 43.

      (5)  SL L 64, 7.3.2002., str. 20.


title: 2014/26/EU: Odluka Komisije оd 17. siječnja 2014. o obavijesti Republike Slovenije o prijelaznom nacionalnom planu iz članka 32. Direktive 2010/75/EU Europskog parlamenta i Vijeća o industrijskim emisijama (priopćeno pod brojem dokumenta C(2014) 60)

text:
               21.1.2014

               HR

               Službeni list Europske unije

               L 16/38

      ODLUKA KOMISIJE

   оd 17. siječnja 2014.
   o obavijesti Republike Slovenije o prijelaznom nacionalnom planu iz članka 32. Direktive 2010/75/EU Europskog parlamenta i Vijeća o industrijskim emisijama
   (priopćeno pod brojem dokumenta C(2014) 60)
   (Vjerodostojan je samo tekst na slovenskom jeziku)
   (2014/26/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2010/75/EU Europskog parlamenta i Vijeća od 24. studenoga 2010. o industrijskim emisijama (integrirano sprečavanje i kontrola onečišćenja) (1), a posebno njezin članak 32. stavak 5. drugi podstavak,
   budući da:

               (1)

               U skladu s člankom 32. stavkom 5. prvim podstavkom Direktive 2010/75/EU Republika Slovenija svoj je prijelazni nacionalni plan dostavila Komisiji 14. prosinca 2012. (2).

               (2)

               Tijekom ocjenjivanja potpunosti ovog prijelaznog nacionalnog plana Komisija je utvrdila da metodologija za izračunavanje doprinosa gornjim granicama prijelaznog nacionalnog plana za uređaje za loženje koji obuhvaćaju različite vrste jedinica i/ili koriste više vrsta goriva nije ispravno primijenjena i da su za jedno postrojenje korištene dvije različite metode za utvrđivanje njegovog doprinosa gornjim granicama za SO2. Komisija je ujedno utvrdila da su određeni faktori konverzije za izračunavanje prosječnog godišnjeg protoka otpadnih plinova bili previsoki i da prijelazni nacionalni plan nije osigurao specifične mjere kojima bi se osiguralo zadovoljavanje primjenjivih graničnih vrijednosti emisije od 1. srpnja 2020.

               (3)

               Komisija je stoga dopisom od 8. srpnja 2013. (3) od slovenskih tijela uprave zatražila da dostave podatke i informacije koji nedostaju i da obave potrebne ponovne izračune.

               (4)

               Dopisom od 26. srpnja 2013. (4) Republika Slovenija dostavila je Komisiji dodatne informacije.

               (5)

               Nakon dodatnog ocjenjivanja prijelaznog nacionalnog plana i dostavljenih dodatnih informacija, Komisija je 30. rujna 2013. (5) poslala drugi dopis Republici Sloveniji u kojem je od nje zatražila da ispravi graničnu vrijednost emisije primijenjenu za jedno postrojenje, dostavi detaljnije informacije o faktoru konverzije korištenom za izračunavanje volumena otpadnih plinova i objasni koja će se metoda koristiti za izračunavanje doprinosa gornjim granicama za SO2 jednog postrojenja koje koristi domaće kruto gorivo.

               (6)

               Republika Slovenija dostavila je dopisom od 7. listopada 2013. (6) zatražene dodatne informacije o ispravku granične vrijednosti emisije za jedno postrojenje i o faktoru konverzije za biomasu za drugo postrojenje te potvrdila primjenu minimalne stope odsumporavanja za izračun doprinosa gornjim granicama SO2 za jedno postrojenje, u skladu s Provedbenom odlukom Komisije 2012/115/EU (7).

               (7)

               Komisija je stoga ocijenila prijelazni nacionalni plan u skladu s člankom 32. stavcima 1., 3. i 4. Direktive 2010/75/EU i Provedbenom odlukom 2012/115/EU.

               (8)

               Komisija je posebno razmotrila dosljednost i točnost podataka, pretpostavki i izračuna upotrijebljenih pri utvrđivanju doprinosa svakog pojedinog uređaja za loženje obuhvaćenog prijelaznim nacionalnim planom gornjim granicama emisije koje su tim planom utvrđene i provjerila sadržava li prijelazni nacionalni plan opće i pojedinačne ciljeve, mjere i vremenski raspored za postizanje tih ciljeva te mehanizam praćenja za ocjenjivanje usklađenosti u budućnosti.

               (9)

               Komisija je na temelju dostavljenih dodatnih informacija utvrdila da su gornje granice emisije za 2016. i 2019. izračunane primjenom odgovarajućih podataka i formula te da su izračuni ispravni. Republika Slovenija dostavila je dovoljno informacija o mjerama koje će se provesti kako bi se postigle gornje granice emisije te osiguralo praćenje prijelaznog nacionalnog plana i izvješćivanje Komisije o njegovoj provedbi.

               (10)

               Komisija je utvrdila da su slovenska tijela uprave uzela u obzir odredbe iz članka 32. stavaka 1., 3. i 4. Direktive 2010/75/EU i iz Provedbene odluke 2012/115/EU.

               (11)

               Komisija smatra da provedba prijelaznog nacionalnog plana ne bi smjela dovesti u pitanje primjenu ostalog mjerodavnog nacionalnog zakonodavstva ili zakonodavstva Unije. Posebno, pri utvrđivanju uvjeta na temelju kojih se izdaju pojedinačne dozvole za uređaje za loženje obuhvaćene prijelaznim nacionalnim planom Republika Slovenija treba osigurati da nije ugrožena usklađenost sa zahtjevima navedenima, između ostalog, u Direktivi 2010/75/EU, Direktivi 2008/50/EZ Europskog parlamenta i Vijeća (8) i Direktivi 2001/81/EZ Europskog parlamenta i Vijeća (9).

               (12)

               U skladu s člankom 32. stavkom 6. Direktive 2010/75/EU Republika Slovenija mora obavijestiti Komisiju o svim naknadnim izmjenama prijelaznog nacionalnog plana. Komisija treba ocijeniti jesu li te izmjene u skladu s odredbama iz članka 32. stavaka 1., 3. i 4. Direktive 2010/75/EU i iz Provedbene odluke 2012/115/EU,

         DONIJELA JE OVU ODLUKU:
   Članak 1.
   1.   Na temelju članka 32. stavaka 1., 3. i 4. Direktive 2010/75/EU i Provedbene odluke 2012/115/EU nema primjedbi u pogledu prijelaznog nacionalnog plana o kojem je Republika Slovenija obavijestila Komisiju 14. prosinca 2012. u skladu s člankom 32. stavkom 5. Direktive 2010/75/EU i koji je izmijenjen u skladu s dodatnim informacijama poslanima 26. srpnja 2013. i 7. listopada 2013. (10).
   2.   Popis postrojenja obuhvaćenih prijelaznim nacionalnim planom, onečišćujućih tvari za koje su ta postrojenja obuhvaćena i primjenjivih gornjih granica emisije utvrđen je u Prilogu.
   3.   Provedba prijelaznog nacionalnog plana koju vrše slovenska tijela uprave ne oslobađa Republiku Sloveniju od obveze poštovanja odredaba Direktive 2010/75/EU o emisijama iz pojedinačnih uređaja za loženje obuhvaćenih planom i drugih odgovarajućih akata zakonodavstva Europske unije o okolišu.
   Članak 2.
   Komisija ocjenjuje jesu li naknadne izmjene prijelaznog nacionalnog plana o kojima Republika Slovenija obavještava Komisiju u skladu s odredbama iz članka 32. stavaka 1., 3. i 4. Direktive 2010/75/EU i Provedbene odluke 2012/115/EU.
   Članak 3.
   Ova je Odluka upućena Republici Sloveniji.

      Sastavljeno u Bruxellesu 17. siječnja 2014.

            Za Komisiju

         Janez POTOČNIK

            Član Komisije

      (1)  SL L 334, 17.12.2010., str. 17.

      (2)  Komisija je obavijest Republike Slovenije zaprimila dopisom od 14. prosinca 2012. koji je evidentiran pod brojem Ares(2012)1498533.

      (3)  Ares(2013)2585617

      (4)  Ares(2013)2843478

      (5)  Ares(2013)3134404

      (6)  Ares(2013)3206629

      (7)  Provedbena odluka Komisije 2012/115/EU od 10. veljače 2012. o utvrđivanju pravila o prijelaznim nacionalnim planovima iz Direktive 2010/75/EU Europskog parlamenta i Vijeća o industrijskim emisijama (SL L 52, 24.2.2012., str. 12.).

      (8)  Direktiva 2008/50/EZ Europskog parlamenta i Vijeća od 21. svibnja 2008. o kvaliteti zraka i čišćem zraku za Europu (SL L 152, 11.6.2008., str. 1.).

      (9)  Direktiva 2001/81/EZ Europskog parlamenta i Vijeća od 23. listopada 2001. o nacionalnim gornjim granicama emisije za određene onečišćujuće tvari (SL L 309, 27.11.2001., str. 22.).

      (10)  Europska komisija evidentirala je pročišćenu verziju prijelaznog nacionalnog plana 5. studenoga 2013. pod referentnim brojem Ares(2013)3409853.

      PRILOG

         Popis postrojenja obuhvaćenih prijelaznim nacionalnim planom

                  Broj

                  Naziv postrojenja u prijelaznom nacionalnom planu

                  Ukupna nazivna ulazna toplinska snaga na dan 31. prosinca 2010. (MW)

                  Onečišćujuće tvari obuhvaćene prijelaznim nacionalnim planom

                  SO2

                  NOx

                  krute čestice

                  1.

                  TE-TOL D Ljubljana

                  481

                  √

                  √

                  √

                  2.

                  TET F Trbovlje

                  350

                  √

                  √

                  √

                  3.

                  VIPAP R Krško

                  56

                  √

                  √

                  √

                  4.

                  VIPAP S Krško

                  60,7

                  √

                  √

                  √

         Gornje granice emisije (u tonama)

                  Onečišćujuća tvar

                  2016.

                  2017.

                  2018.

                  2019.

                  1.1. – 30.6.2020.

                  SO2

                  5 872

                  4 608

                  3 344

                  2 079

                  1 040

                  NOx

                  3 901

                  3 057

                  2 214

                  1 371

                  686

                  krute čestice

                  647

                  477

                  307

                  136

                  68


Odluka Komisije od 23/02/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7912 - FLUOR / STORK) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 97/36/EZ: Odluka Komisije od 18. prosinca 1996. o izmjeni odluka 93/196/EEZ i 93/197/EEZ o uvozu kopitara iz Islanda  Tekst značajan za EGP

text:
               03/Sv. 029

               HR

               Službeni list Europske unije

               155

         31997D0036

               L 014/57

               SLUŽBENI LIST EUROPSKE UNIJE

               18.12.1996.

      ODLUKA KOMISIJE

   od 18. prosinca 1996.
   o izmjeni odluka 93/196/EEZ i 93/197/EEZ o uvozu kopitara iz Islanda
   (Tekst značajan za EGP)
   (97/36/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je izmijenjena Aktom o pristupanju Austrije, Finske i Švedske, a posebno njezin članak 15. točku (a) i članak 16.,
   budući da su veterinarska tijela Islanda dostavila Komisiji jamstva o odsutnosti infekciozne anemije konja na svom teritoriju;
   budući da je stoga potrebno prestati s provođenjem serološkog testa za ovu bolest („test Coggins”) pri uvoz kopitara iz Islanda; budući da veterinarska tijela na Islandu moraju ipak potvrditi da na Islandu službeno nema te bolesti;
   budući da je potrebno izmijeniti Odluku Komisije 93/196/EEZ od 5. veljače 1993. o uvjetima zdravlja životinja i veterinarskom certificiranju za uvoz kopitara za klanje (2), kako je zadnje izmijenjena Odlukom 96/279/EZ (3) i Odluku 93/197/EEZ od 5. veljače 1993. o uvjetima zdravlja životinja i veterinarskom certificiranju za uvoz registriranih kopitara i kopitara za rasplod i proizvodnju (4), kako je zadnje izmijenjena Odlukom 96/279/EZ;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   1.   Odluka 93/196/EEZ ovim se mijenja i glasi:

               (a)

               u Prilogu I. (III) (j), prva alineja zamjenjuje se sljedećim:

                           „—

                                       i.

                                       test Coggins za infekcioznu anemiju konja (3), ili

                                       ii.

                                       u slučaju kopitara koji su boravili na Islandu od rođenja, potvrđeno je da je Island službeno slobodan od infekciozne anemije konja (3)”.

               (b)

               u Prilogu II (III) (j), prva alineja zamjenjuje se sljedećim:

                           „—

                                       i.

                                       test Coggins za infekcioznu anemiju konja (4), ili

                                       ii.

                                       u slučaju kopitara, koji su boravili na Islandu od rođenja, je potvrđeno da je Island službeno slobodan od infekciozne anemije konja (4)”.

         2.   U Odluci 93/197/EEZ, Prilog II. (Zdravstveni certifikat A) (III) (j), prva alineja zamjenjuje se sljedećim:

               „—

                           i.

                           test Coggins za infekcioznu anemiju konja (2), ili

                           ii.

                           u slučaju kopitara koji su boravili na Islandu od rođenja potvrđeno je da je Island službeno slobodan od infekciozne anemije konja (2)”.

         Članak 2.
   Ova je Odluka upućena državama članicama.

      Sastavljeno u Bruxellesu 18. prosinca 1996.

            Za Komisiju

         Franz FISCHLLER

            Član Komisije

      (1)  SL L 224, 18.8.1990., str. 42.

      (2)  SL L 86, 6.4.1993., str. 7.

      (3)  SL L 107, 30.4.1996., str. 1.

      (4)  SL L 86, 6.4.1993., str. 16.


title: 2010/705/EU: Odluka Komisije od 22. studenoga 2010. o povlačenju priznanja Gruzije u pogledu obrazovanja, osposobljavanja i izdavanja svjedodžbi pomorcima za potrebe priznanja svjedodžbi o osposobljenosti (priopćena pod brojem dokumenta C(2010) 7966)  Tekst značajan za EGP

text:
               05/Sv. 003

               HR

               Službeni list Europske unije

               285

         32010D0705

               L 306/78

               SLUŽBENI LIST EUROPSKE UNIJE

               22.11.2010.

      ODLUKA KOMISIJE

   od 22. studenoga 2010.
   o povlačenju priznanja Gruzije u pogledu obrazovanja, osposobljavanja i izdavanja svjedodžbi pomorcima za potrebe priznanja svjedodžbi o osposobljenosti
   (priopćena pod brojem dokumenta C(2010) 7966)
   (Tekst značajan za EGP)
   (2010/705/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2008/106/EZ Europskog parlamenta i Vijeća od 19. studenoga 2008. o minimalnoj razini osposobljenosti pomoraca (1), a posebno njezin članak 20. stavak 2.,
   uzimajući u obzir ponovnu procjenu sukladnosti Gruzije koju je provela Komisija u skladu s člankom 21. stavkom 1. Direktive 2008/106/EZ,
   budući da:

               (1)

               Države članice mogu donijeti odluku o ovjeri svjedodžbi pomoraca o osposobljenosti koje izdaju treće zemlje pod uvjetom da Komisija prizna odgovarajuću treću zemlju kao zemlju koja osigurava poštovanje zahtjeva Međunarodne konvencije o standardima osposobljavanja, izdavanja svjedodžbi i straži za pomorce iz 1978., kako je izmijenjena (Konvencijom STCW) (2).

               (2)

               Gruzija je priznata na razini Europske unije na temelju postupka utvrđenog člankom 18. stavkom 3. točkom (c) Direktive 2001/25/EZ Europskog parlamenta i Vijeća od 4. travnja 2001. o minimalnoj razini osposobljenosti pomoraca (3) budući da su priznanja gruzijskih svjedodžbi od strane Italije i Grčke objavljena u Službenom listu Europske unije
                   (4) te stoga ostaju valjana u skladu s člankom 19. stavkom 5. Direktive 2008/106/EZ, unatoč činjenici što je Direktiva 2001/25/EZ stavljena izvan snage.

               (3)

               Komisija je procijenila sustave pomorskog obrazovanja, osposobljavanja i izdavanja svjedodžbi u Gruziji, u skladu s člankom 21. stavkom 1. Direktive 2008/106/EZ kako bi provjerila poštuje li i dalje ta zemlja zahtjeve Konvencije STCW te jesu li poduzete odgovarajuće mjere za sprečavanje prijevara u vezi sa svjedodžbama. Ta procjena koja se temeljila na rezultatima inspekcijskog nadzora za utvrđivanje činjenica koji su izvršili stručnjaci Europske agencije za sigurnost pomorskog prometa u rujnu 2006. otkrila je nekoliko nepravilnosti.

               (4)

               Komisija je državama članicama dostavila izvješće o rezultatima procjene sukladnosti.

               (5)

               Naknadno je Komisija u pismima od 27. veljače 2009. i 23. ožujka 2010. zatražila od gruzijskih vlasti da dostave dokaze kojima će pokazati jesu li nepravilnosti otkrivene tijekom procjene riješene na odgovarajući način.

               (6)

               Za područja u kojima su nepravilnosti otkrivene tijekom procjene sukladnosti s Konvencijom SCWT, gruzijske vlasti dostavile su Komisiji na njezin zahtjev, u pismima od 1. svibnja 2009., 12. siječnja 2010., 17. veljače 2010. i 14. travnja 2010., neke informacije o provedbi korektivnih mjera u pogledu tih pitanja.

               (7)

               Ocjena odgovora gruzijskih vlasti koju je provela Komisija, potvrdila je kako su se dostavljeni podaci odnosili samo na vrlo mali dio nepravilnosti te je pokazala kako je većina nepravilnosti otkrivenih tijekom procjene sukladnosti ostala neriješena. Te nepravilnosti odnose se na nekoliko dijelova Konvencije STCW, a posebno na nedostatak nacionalnih odredaba o provedbi nekih zahtjeva Konvencije STCW, kao što su provedba sustava osiguranja kvalitete i upotreba simulatora, funkcioniranje sustava osiguranja kvalitete u administraciji i nekim institucijama za obrazovanje i osposobljavanje pomoraca, praćenje tih institucija od strane administracije, kao i brojni zahtjevi za izdavanje svjedodžbi za službu palube i stroja.

               (8)

               Te nesukladnosti utječu na različite temeljne odredbe Konvencije STCW te predstavljaju rizik za cjelokupnu razinu osposobljenosti pomoraca koji posjeduju svjedodžbe koje je izdala Gruzija.

               (9)

               Ishod procjene sukladnosti i ocjene podataka koji su dostavila gruzijska tijela pokazuje da Gruzija ne postupa u potpunosti u skladu s važnim zahtjevima Konvencije STCW te stoga priznanje koje je dobila od Europske unije treba povući.

               (10)

               Mjere predviđene ovom Odlukom u skladu su s mišljenjem Odbora za sigurnost na moru i sprečavanje zagađenja uzrokovanog brodovima,

         DONIJELA JE OVU ODLUKU:
   Članak 1.
   Priznanje Gruzije koje je odobreno u skladu s člankom 18. stavkom 3. točkom (c) Direktive 2001/25/EZ povlači se u pogledu obrazovanja, osposobljavanja i izdavanja svjedodžbi pomorcima za potrebe priznanja svjedodžbi o osposobljenosti izdanih od te zemlje.
   Članak 2.
   Ova je Direktiva upućena državama članicama.

      Sastavljeno u Bruxellesu 22. studenoga 2010.

            Za Komisiju

         Siim KALLAS

            Potpredsjednik

      (1)  SL L 323, 3.12 2008., str. 33.

      (2)  Donijela ju je Međunarodna pomorska organizacija.

      (3)  SL L 136, 18.5.2001., str. 17.

      (4)  SL C 268, 7.11.2003., str. 7. i SL C 85, 7.4 2005., str. 8.


title: 2005/195/EZ: Odluka Komisije od 9. ožujka 2005. koja se odnosi na djelomičnu neusklađenost norme EN 71-1:1998 „Sigurnost igračaka – 1. dio: mehanička i fizička svojstva” s temeljnim zahtjevima sigurnosti Direktive Vijeća 88/378/EEZ (priopćena pod brojem dokumenta C(2005) 542)  Tekst značajan za EGP

text:
               13/Sv. 051

               HR

               Službeni list Europske unije

               77

         32005D0195

               L 063/27

               SLUŽBENI LIST EUROPSKE UNIJE

               09.03.2005.

      ODLUKA KOMISIJE

   od 9. ožujka 2005.
   koja se odnosi na djelomičnu neusklađenost norme EN 71-1:1998 „Sigurnost igračaka – 1. dio: mehanička i fizička svojstva” s temeljnim zahtjevima sigurnosti Direktive Vijeća 88/378/EEZ
   (priopćena pod brojem dokumenta C(2005) 542)
   (Tekst značajan za EGP)
   (2005/195/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 88/378/EEZ od 3. svibnja 1988. o usklađivanju zakonodavstava država članica u odnosu na sigurnost igračaka (1), a posebno drugi podstavak njezinog članka 6. stavka 1.,
   uzimajući u obzir mišljenje Stalnog odbora koji je osnovan člankom 5. Direktive 98/34/EZ Europskog parlamenta i Vijeća od 22. lipnja 1998. o utvrđivanju postupka pružanja informacija u području tehničkih norma i propisa (2), kao i pravila u vezi s uslugama informacijskog društva,
   budući da:

               (1)

               Na temelju Direktive 88/378/EEZ, za igračke se pretpostavlja da su u skladu s temeljnim zahtjevima sigurnosti navedenima u članku 3. spomenute Direktive ako su u skladu s nacionalnim normama koje se na njih primjenjuju prenoseći usklađene norme na koje se upućuje u objavi u Službenom listu Europske unije.

               (2)

               Države članice moraju objaviti upućivanja na nacionalne norme, koje prenose usklađene norme, na koja se upućuje u objavi u Službenom listu Europske unije.

               (3)

               Europski odbor za normizaciju (CEN), u okviru mandata koji je dobio od Komisije, sastavio je i donio usklađenu normu EN 71-1:1998 „Sigurnost igračaka – 1. dio: mehanička i fizička svojstva”15. srpnja 1998., na koju se prvi put upućuje u objavi u Službenom listu Europskih zajednica28. srpnja 1999. (3).

               (4)

               Pod točkom 4.6 spomenute norme, igračke i sastavni dijelovi igračaka izrađeni od rastezljivih materijala koji su, u skladu s ispitivanjem cilindrom, označeni kao mali dijelovi ne smiju se rastegnuti više od 50 % u bilo kojoj dimenziji kod ispitivanja u skladu s točkom 8.14., odnosno kada su potpuno uronjeni u spremnik pod određenim uvjetima u razdoblju od 24 sata.

               (5)

               Španjolska nadležna tijela tvrde da, unatoč usklađenosti s odgovarajućom usklađenom normom, ovi proizvodi mogu i dalje predstavljati rizik za zdravlje djece ako se mali dijelovi odvoje i progutaju.

               (6)

               Nakon izvršenih ispitivanja na serijama igračaka izrađenih od rastezljivih materijala, španjolska ovlaštena tijela zaključila su da se igračke mogu i dalje povećavati ako su uronjena u razdoblju dužem od 24 sata koje je određeno u točki 8.14. Vodeći računa o tome da predmetu možda treba više od 24 sata da prođe kroz probavni sustav, vremensko razdoblje od 24 sata određeno za ispitni metodu nije dovoljno za ispitivanje rizika od fizičke ozljede u slučajevima kada se progutaju male igračke ili sastavni dijelovi igračaka.

               (7)

               Nadalje, rizik od fizičke ozljede posebno je ozbiljan ako se mali dijelovi ili segmenti mogu lako odvojiti. Iako točka 4.6. odgovarajuće usklađene norme zahtijeva da se igračke i sastavni dijelovi igračaka podvrgnu ispitivanju cilindrom, ona ne vodi računa o mogućnosti, u slučaju određenih igračaka koje ne mogu stati u cilindar i nemaju male sastavne dijelove, da djeca mogu lako zagristi, iskriviti ili izdubiti male dijelove materijala.

               (8)

               Shodno tome, na temelju podataka koje su dostavila španjolska ovlaštena tijela, ostala državna tijela, Europski odbor za normizaciju (CEN) i Stalni odbor koji je osnovan Direktivom 98/34/EZ, jasno je da za usklađenost s usklađenom normom EN 71-1:1998 „Sigurnost igračaka – 1. dio: mehanička i fizička svojstva” više nema pretpostavke usklađenosti s temeljnim zahtjevima sigurnosti, u onoj mjeri koja se tiče točke 4.6. spomenute norme, kao i točke 8.14., ako se odnosi na ispitivanje uranjanjem u razdoblju od 24 sata.

               (9)

               Stoga je potrebno predvidjeti prikladnu obavijest koja bi popratila objavljivanje upućivanja na usklađenu normu EN 71-1:1998 „Sigurnost igračaka – 1. dio: mehanička i fizička svojstva”,

         DONIJELA JE OVU ODLUKU:
   Članak 1.
   U slučaju igračaka i sastavnih dijelova igračaka izrađenih of rastezljivih materijala, usklađena norma EN 71-1:1998 „Sigurnost igračaka – 1. dio: mehanička i fizička svojstva”, kako ju je donio Europski odbor za normizaciju (CEN) 15. srpnja 1998., ne udovoljava temeljnim zahtjevima sigurnosti navedenima u članku 3. Direktive 88/378/EEZ, u onoj mjeri koja se tiče njezine točke 4.6. i točke 8.14., u odnosu na razdoblje od 24 sata u kojem je igračka uronjena u spremnik.
   Članak 2.
   Objavu upućivanja na usklađenu normu EN 71-1:1998 „Sigurnost igračaka – 1. dio: mehanička i fizička svojstva” u Službenom listu Europske unije, kako ju je donio Europski odbor za normizaciju (CEN) 15. srpnja 1998., prati sljedeća dodatna napomena:

      „Točke 4.6. i 8.14. norme EN 71-1:1998, u onoj mjeri u kojoj se odnose na razdoblje od 24 sata u kojem igračka mora biti uronjena u spremnik, ne pokrivaju sve rizike koje predstavljaju igračke i sastavni dijelovi igračaka izrađeni od rastezljivih materijala. U tom smislu norma ne daje pretpostavku usklađenosti.”

   Članak 3.
   Napomena jednaka onoj koja je predviđena u članku 2. ove Odluke prati upućivanje na nacionalnu normu koja prenosi usklađenu normu EN 71-1:1998 „Sigurnost igračaka – 1. dio: mehanička i fizička svojstva”, koju moraju objaviti države članice u skladu s člankom 5. stavkom 1. Direktive 88/378/EEZ.
   Članak 4.
   Ova je Odluka upućena državama članicama.

      Sastavljeno u Bruxellesu 9. ožujka 2005.

            Za Komisiju

         Günter VERHEUGEN

            Potpredsjednik

      (1)  SL L 187, 16.7.1988., str. 1. Direktiva kako je izmijenjena Direktivom 93/68/EEZ (SL L 220, 30.8.1993., str. 1.).

      (2)  SL L 204, 21.7.1998., str. 37. Direktiva kako je zadnje izmijenjena Aktom o pristupanju iz 2003.

      (3)  SL C 215, 28.7.1999., str. 4.


Odluka Komisije od 14/06/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8024 - NTT DATA INTERNATIONAL / IT SERVICES BUSINESS OF DELL) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 12/01/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8275 - SOMPO / ENDURANCE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 97/556/EZ: Odluka Komisije od 14. srpnja 1997. o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u odnosu na povezane sustave/sklopove za vanjsku toplinsku izolaciju sa žbukom (ETICS)  Tekst značajan za EGP

text:
               13/Sv. 54

               HR

               Službeni list Europske unije

               30

         31997D0556

               L 229/14

               SLUŽBENI LIST EUROPSKE UNIJE

         ODLUKA KOMISIJE
   od 14. srpnja 1997.
   o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u odnosu na povezane sustave/sklopove za vanjsku toplinsku izolaciju sa žbukom (ETICS)
   (Tekst značajan za EGP)
   (97/556/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica o građevnim proizvodima (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da Komisija mora između dva postupka iz članka 13. stavka 3. Direktive 89/106/EEZ za potvrđivanje sukladnosti proizvoda, odabrati „najmanje zahtjevan postupak koji ispunjava zahtjeve sigurnosti”; budući da to znači da je potrebno odlučiti je li postojanje tvorničkog sustava kontrole proizvodnje u okviru odgovornosti proizvođača neophodan i dovoljan uvjet za potvrđivanje sukladnosti određenog proizvoda ili skupine proizvoda, ili je, radi usklađenosti s kriterijima iz članka 13. stavka 4., u tu svrhu potrebno uključivanje ovlaštenog certifikacijskog tijela;
   budući da članak 13. stavak 4. zahtijeva da tako utvrđeni postupak mora biti naznačen u mandatima i tehničkim specifikacijama; budući da je stoga poželjno odrediti pojam proizvoda ili skupine proizvoda radi usklađenosti s kriterijima u mandatima i tehničkim specifikacijama;
   budući da su oba postupka predviđena člankom 13. stavkom 3. detaljno opisana u Prilogu III. Direktivi 89/106/EEZ; budući da je stoga potrebno točno odrediti metode kojima se navedena dva postupka moraju provesti, sukladno Prilogu III., za svaki proizvod ili skupinu proizvoda, budući da Prilog III. daje prednost određenim sustavima;
   budući da postupak iz članka 13. stavka 3. točke (a) odgovara sustavima koji su utvrđeni u Prilogu III. odjeljku 2. točki ii. mogućnosti prvoj, bez stalnog nadzora, te mogućnosti drugoj i trećoj, i budući da postupak iz članka 13. stavka 3. točke (b) odgovara sustavima koji su utvrđeni u Prilogu III. odjeljku 2. točki i., te u Prilogu III. odjeljku 2. točki ii., u mogućnosti prvoj, sa stalnim nadzorom;
   budući da su mjere predviđene ovom Odlukom u skladu s mišljenjem Stalnog odbora za graditeljstvo,
   DONIJELA JE OVU ODLUKU:
   Članak 1.
   Sukladnost proizvoda koji su navedeni u Prilogu I. potvrđuje se postupkom prema kojem je, uz tvornički sustav kontrole proizvodnje kojim upravlja proizvođač, u ocjenu i nadzor kontrole proizvodnje ili samog proizvoda uključeno i ovlašteno certifikacijsko tijelo.
   Članak 2.
   Postupak potvrđivanja sukladnosti, kako je naveden u Prilogu II., naznačuje se u mandatima za smjernice za Europsko tehničko dopuštenje.
   Članak 3.
   Ova je Odluka upućena državama članicama.

      Sastavljeno u Bruxellesu 14. srpnja 1997.

            Za Komisiju

         Martin BANGEMANN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.
   PRILOG I.
   Povezani sustavi/sklopovi za vanjsku toplinsku izolaciju sa žbukom (ETICS) za koje se uporabljuju proizvodi koji su prema otpornosti na požar razvrstani u razred A (1), B (1), ili C (1) i A (bez ispitivanja), D, E ili F, namijenjeni za uporabu na vanjskim zidovima koji podliježu propisima o otpornosti na požar i povezani sustavi/sklopovi za vanjsku toplinsku izolaciju sa žbukom namijenjeni za uporabu na vanjskim zidovima koji ne podliježu propisima o otpornosti na požar.
   Povezani sustavi/sklopovi za vanjsku toplinsku izolaciju sa žbukom za koje se uporabljuju proizvodi koji su prema otpornosti na požar razvrstani u razred A (2), B (2) ili C (2), namijenjeni za uporabu na vanjskim zidovima koji podliježu propisima o otpornosti na požar.

      (1)  Materijali čija se otpornost na požar ne mijenja tijekom proizvodnog postupka.

      (2)  Materijali čija se otpornost na požar mijenja tijekom proizvodnog postupka.
   PRILOG II.
   SKUPINA PROIZVODA

      POVEZANI SUSTAVI/SKLOPOVI ZA VANJSKU TOPLINSKU IZOLACIJU SA ŽBUKOM (1/1)

      Sustavi potvrđivanja sukladnosti

   Za dolje navedene proizvode i njihovu predviđenu uporabu Europska organizacije za tehnička dopuštenja (EOTA) mora navesti točnu specifikaciju sljedećih sustava potvrđivanja sukladnosti u odgovarajućim smjernicama za europska tehnička dopuštenja:

               Proizvod(i)

               Predviđena(-e) uporaba(-e)

               Razina(-e) ili razred(i)
               (Otpornost na požar)

               Sustav(i) potvrđivanja sukladnosti

               Povezani sustavi/sklopovi za vanjsku toplinsku izolaciju sa žbukom (ETICS)

               za vanjske zidove koji podliježu propisima o otpornosti na požar

               A (1)–B (1)–C (1)

               1

               A (2)–B (2)–C (2)

               A (bez ispitivanja)
               D-E-F

               2+

               za vanjske zidove koji ne podliježu propisima o otpornosti na požar

               bilo koji

               2+

                           Sustav 1:

                           Vidjeti Prilog III. odjeljak 2. točku i. Direktive 89/106/EEZ, bez revizijskog testiranja uzoraka.

                           Sustav 2 +:

                           Vidjeti Prilog III. odjeljak 2. točku ii. Direktive 89/106/EEZ, mogućnost prvu, koja uključuje potvrđivanje tvorničke kontrole proizvodnje koju provodi ovlašteno tijelo na temelju početne inspekcije tvornice i tvorničke kontrole proizvodnje kao i stalnoga nadzora, ocjene i odobrenja tvorničke kontrole proizvodnje

         Specifikacija sustava mora biti izvediva i u slučaju da se djelovanje ne mora utvrditi za određeno svojstvo, budući da barem jedna država članica nema nikakve pravne zahtjeve za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. interpretativnih dokumenata). U tom se slučaju provjera takvog svojstva ne smije nametnuti proizvođaču ako on ne želi označiti djelovanje proizvoda u tom pogledu.

      (1)  Materijali čija se otpornost na požar mijenja tijekom proizvodnog postupka

      (2)  Materijali čija se otpornost na požar ne mijenja tijekom proizvodnog postupka


title: 2007/383/EZ: Odluka Komisije od 1. lipnja 2007. o izmjeni Odluke 2006/636/EZ o utvrđivanju godišnje raščlambe iznosa potpora Zajednice ruralnom razvoju po državi članici za razdoblje od 1. siječnja 2007. do 31. prosinca 2013.(priopćeno pod brojem dokumenta C(2007) 2274)

text:
               03/Sv. 004

               HR

               Službeni list Europske unije

               238

         32007D0383

               L 142/21

               SLUŽBENI LIST EUROPSKE UNIJE

               01.06.2007.

      ODLUKA KOMISIJE

   od 1. lipnja 2007.
   o izmjeni Odluke 2006/636/EZ o utvrđivanju godišnje raščlambe iznosa potpora Zajednice ruralnom razvoju po državi članici za razdoblje od 1. siječnja 2007. do 31. prosinca 2013.
   (priopćeno pod brojem dokumenta C(2007) 2274)
   (2007/383/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1698/2005 od 20. rujna 2005. o potporama ruralnom razvoju Europskog poljoprivrednog fonda za ruralni razvoj (EPFRR) (1), a posebno njezin članak 69. stavak 4.,
   budući da:

               (1)

               Ukupan iznos utvrđen Odlukom Vijeća 2006/493/EZ od 19. lipnja 2006. o određivanju iznosa potpora Zajednice ruralnom razvoju za razdoblje od 1. siječnja 2007. do 31. prosinca 2013., njegova godišnja raščlamba i najmanji iznos koji se usmjerava u regije koje su prihvatljive sukladno Cilju konvergencije (2), uključuje iznos za Bugarsku i Rumunjsku.

               (2)

               Odlukom Komisije 2006/636/EZ (3) utvrđena su sredstva potpora Zajednice državama članicama za ruralni razvoj za razdoblje od 1. siječnja 2007. do 31. prosinca 2013., pri čemu se uzimaju u obzir iznosi koje treba doznačiti EPFRR i koji su dodijeljeni Odlukom Komisije 2006/410/EZ (4) i Odlukom Komisije 2006/588/EZ (5).

               (3)

               Odlukom 2006/636/EZ nisu uključeni iznosi za Bugarsku i Rumunjsku. Nakon pristupanja tih dviju država 1. siječnja 2007. mora se izmijeniti Odluka 2006/636/EZ kako bi se uključila godišnja raščlamba sredstava potpora Zajednice ruralnom razvoju tih država.

               (4)

               Članak 34. stavak 2. Akta o pristupanju Bugarske i Rumunjske navodi iznos iz Komponente za jamstva EFSJP-a za ruralni razvoj u tim državama za razdoblje od 2007. do 2009. Raščlamba po godinama i po državi članici navedena je u Izjavi, dijelu II. Izjave, odjeljku A, točki 4. Završnog akta Ugovora o pristupanju Bugarske i Rumunjske. S ciljem ispravne provedbe mjere Dopune izravnim plaćanjima u skladu s Prilogom VIII. odjeljkom I. točkom E Akta o pristupanju, te je iznose potrebno navesti u tekućim cijenama u tablici „Raščlamba potpora Zajednice ruralnom razvoju po državama članicama za razdoblje od 2007. do 2013.” iz Priloga Odluci 2006/636/EZ.

               (5)

               Odluku 2006/636/EZ trebalo bi stoga na odgovarajući način izmijeniti,

         DONIJELA JE OVU ODLUKU:
   Članak 1.
   Prilog Odluci 2006/636/EZ zamjenjuje se tekstom iz Priloga ovoj Odluci.
   Članak 2.
   Ova se Odluka primjenjuje od 1. siječnja 2007.
   Članak 3.
   Ova je Odluka upućena državama članicama.

      Sastavljeno u Bruxellesu 1. lipnja 2007.

            Za Komisiju

         Mariann FISCHER BOEL

            Članica Komisije

      (1)  SL L 277, 21.10.2005., str. 1. Uredba kako je zadnje izmijenjena Uredbom 2012/2006 (SL L 384, 29.12.2006., str. 8.).

      (2)  SL L 195, 15.7.2006., str. 22.

      (3)  SL L 261, 22.9.2006., str. 32.

      (4)  SL L 163, 15.6.2006., str. 10.

      (5)  SL L 240, 2.9.2006., str. 6.
   PRILOG

      Raščlamba potpora Zajednice ruralnom razvoju po državama članicama za razdoblje od 2007. do 2013.

               (tekuće cijene u EUR)

               2007.

               2008.

               2009.

               2010.

               2011.

               2012.

               2013.

               2007.– 2013. ukupno

               Od kojih najmanje za regije s ciljem približavanja

               Belgija

               63 991 299

               63 957 784

               60 238 083

               59 683 509

               59 267 519

               56 995 480

               54 476 632

               418 610 306

               40 744 223

               Bugarska (1)

               244 055 793

               337 144 772

               437 343 751

               399 098 664

               398 058 913

               397 696 922

               395 699 781

               2 609 098 596

               692 192 783

               Češka Republika

               396 623 321

               392 638 892

               388 036 387

               400 932 774

               406 640 636

               412 672 094

               417 962 250

               2 815 506 354

               1 635 417 906

               Danska

               62 592 573

               66 344 571

               63 771 254

               64 334 762

               63 431 467

               62 597 618

               61 588 551

               444 660 796

               0

               Njemačka

               1 184 995 564

               1 186 941 705

               1 147 425 574

               1 156 018 553

               1 159 359 200

               1 146 661 509

               1 131 114 950

               8 112 517 055

               3 174 037 771

               Estonija

               95 608 462

               95 569 377

               95 696 594

               100 929 353

               104 639 066

               108 913 401

               113 302 602

               714 658 855

               387 221 654

               Grčka

               461 376 206

               463 470 078

               453 393 090

               452 018 509

               631 768 186

               626 030 398

               619 247 957

               3 707 304 424

               1 905 697 195

               Španjolska

               1 012 456 383

               1 030 880 527

               1 006 845 141

               1 013 903 294

               1 057 772 000

               1 050 937 191

               1 041 123 263

               7 213 917 799

               3 178 127 204

               Francuska

               931 041 833

               942 359 146

               898 672 939

               909 225 155

               933 778 147

               921 205 557

               905 682 332

               6 441 965 109

               568 263 981

               Irska

               373 683 516

               355 014 220

               329 171 422

               333 372 252

               324 698 528

               316 771 063

               307 203 589

               2 339 914 590

               0

               Italija

               1 142 143 461

               1 135 428 298

               1 101 390 921

               1 116 626 236

               1 271 659 589

               1 266 602 382

               1 258 158 996

               8 292 009 883

               3 341 091 825

               Cipar

               26 704 860

               24 772 842

               22 749 762

               23 071 507

               22 402 714

               21 783 947

               21 037 942

               162 523 574

               0

               Latvija

               152 867 493

               147 768 241

               142 542 483

               147 766 381

               148 781 700

               150 188 774

               151 198 432

               1 041 113 504

               327 682 815

               Litva

               260 974 835

               248 836 020

               236 928 998

               244 741 536

               248 002 433

               250 278 098

               253 598 173

               1 743 360 093

               679 189 192

               Luksemburg

               14 421 997

               13 661 411

               12 655 487

               12 818 190

               12 487 289

               12 181 368

               11 812 084

               90 037 826

               0

               Mađarska

               570 811 818

               537 525 661

               498 635 432

               509 252 494

               547 603 625

               563 304 619

               578 709 743

               3 805 843 392

               2 496 094 593

               Malta

               12 434 359

               11 527 788

               10 656 597

               10 544 212

               10 347 884

               10 459 190

               10 663 325

               76 633 355

               18 077 067

               Nizozemska

               70 536 869

               72 638 338

               69 791 337

               70 515 293

               68 706 648

               67 782 449

               66 550 233

               486 521 167

               0

               Austrija

               628 154 610

               594 709 669

               550 452 057

               557 557 505

               541 670 574

               527 868 629

               511 056 948

               3 911 469 992

               31 938 190

               Poljska

               1 989 717 841

               1 932 933 351

               1 872 739 817

               1 866 782 838

               1 860 573 543

               1 857 244 519

               1 850 046 247

               13 230 038 156

               6 997 976 121

               Portugal

               562 210 832

               562 491 944

               551 196 824

               559 018 566

               565 142 601

               565 192 105

               564 072 156

               3 929 325 028

               2 180 735 857

               Rumunjska (2)

               741 659 914

               1 023 077 697

               1 319 261 544

               1 236 160 665

               1 234 244 648

               1 235 537 011

               1 232 563 266

               8 022 504 745

               1 995 991 720

               Slovenija

               149 549 387

               139 868 094

               129 728 049

               128 304 946

               123 026 091

               117 808 866

               111 981 296

               900 266 729

               287 815 759

               Slovačka

               303 163 265

               286 531 906

               268 049 256

               256 310 239

               263 028 387

               275 025 447

               317 309 578

               1 969 418 078

               1 106 011 592

               Finska

               335 121 543

               316 143 440

               292 385 407

               296 367 134

               287 790 092

               280 508 238

               271 617 053

               2 079 932 907

               0

               Švedska

               292 133 703

               277 225 207

               256 996 031

               260 397 463

               252 975 513

               246 760 755

               239 159 282

               1 825 647 954

               0

               Ujedinjena Kraljevina

               263 996 373

               283 001 582

               274 582 271

               276 600 084

               273 334 332

               270 695 626

               267 364 152

               1 909 574 420

               188 337 515

               Ukupno

               12 343 028 110

               12 542 462 561

               12 491 336 508

               12 462 352 114

               12 871 191 325

               12 819 703 256

               12 764 300 813

               88 294 374 687

               31 232 644 963

      (1)  Za godine 2007., 2008. i 2009. dio dodijeljenih sredstava koja se financiraju iz Komponente za jamstva EFSJP-a iznosi EUR 193 715 561, EUR 263 453 163 i EUR 337 004 104.

      (2)  Za godine 2007., 2008. i 2009. dio dodijeljenih sredstava koja se financiraju iz Komponente za jamstva EFSJP-a iznosi EUR 610 786 223, EUR 831 389 081 i EUR 1 058 369 098.


Odluka Komisije od 23/02/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7497 - DAIMLER / KAMAZ / JV) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 16/03/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8329 - MABANOL BITUMEN / H&R REFINING / JV) prema Uredbi Vijeća (EZ) No 139/2004 (Vjerodostojan je samo tekst na njemačkom jeziku)


Odluka Komisije od 29/11/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6982 - ALTOR FUND III  / TRYGHEDSGRUPPEN / ELIXIA / HFN GROUP) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 27/11/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7057 - SUNTORY / GLAXOSMITHKLINE (RIBENA & LUCOZADE SOFT DRINKS BUSINESS)) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 15/06/2011 u kojoj se određuje koncentracija kompatibilna sa zajedničkim tržištem (Predmet br. COMP/M.6227 - CAISSE DES DEPOTS ET CONSIGNATIONS / PREDICA / SCOR / SCI BRP1) prema Uredbi Vijeća (EZ) br. 139/2004 (Samo je francuski tekst vjerodostojan)


Odluka Komisije od 23/03/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8342 - MITSUBISHI CHEMICAL GROUP / PTT PUBLIC COMPANY GROUP / JV) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)